חוק הסעה בטיחותית לילדים ולפעוטות עם מוגבלות
; ; ; ; ; .

 בחוק זה –
 ”אחראי“ – הורה, אפוטרופוס או כל מי שהקטין נמצא במשמרתו על פי דין;
 ”ארגון ציבורי“ – ארגון ארצי או ארגון מקומי של מתנדבים העוסק בטיפול בילדים עם מוגבלות מסוג מסוים או בקידום עניינם;
 ”חוק מעונות יום שיקומיים“ – ;
 ”ילד עם מוגבלות“ – אדם בגיל שלוש עד עשרים ואחת שמחמת ליקוי בכשרו הגופני, השכלי, הנפשי או ההתנהגותי אינו מסוגל לנסוע בכוחות עצמו ונזקק להסעה;
 ”מוסד חינוך“ – מוסד חינוך מוכר כמשמעותו ;
 ”מעון יום שיקומי“ – מעון יום שיקומי בעל רישיון תקף על פי ;
 ”מפקח“ – מפקח על מעון יום שיקומי כמשמעותו ;
 ”סל השירותים“ – סל שירותים לפעוט עם מוגבלות, כהגדרתו ;
 ”פעוט עם מוגבלות“ – כהגדרתו ;
 ”רכב בטיחותי“ – רכב להסעת ילדים עם מוגבלות שמתקיימות בו דרישות התקן והמפרט הטכני שנקבעו לפי ;
 ”רשות מקומית“ – עיריה או מועצה מקומית;
 ”השר האחראי“ –
 לענין ילדים עם מוגבלות – שר החינוך והתרבות;
 לענין פעוטות עם מוגבלות – שר הרווחה והשירותים החברתיים.

 ילד עם מוגבלות זכאי להסעה ממקום מגוריו או ממקום סמוך לו למוסד חינוך וממנו, לפי צרכיו ובהתחשב בסוג המגבלה שלו.
 פעוט עם מוגבלות זכאי להסעה ולליווי בידי אדם מבוגר נוסף על הנהג, ממגוריו או ממקום סמוך לו, למעון יום שיקומי וממנו, לפי צרכיו ובהתחשב בסוג המגבלה שלו.
 השר האחראי יקבע כללים ומבחנים לענין סעיף זה, לרבות לענין הסעה של ילדים עם מוגבלות ופעוטות עם מוגבלות שתלווה בידי אדם מבוגר בנוסף לנהג, וכן הוראות ותנאים לביצוע ההסעה והליווי של הפעוטות עם המוגבלות.
 

 הרשות המקומית שבתחום שיפוטה גר הילד עם המוגבלות, תדאג להסעתו למוסד החינוך וממנו במשך שנת הלימודים ובהתאם לשעות הלימודים במוסד החינוך שבו הוא לומד, על פי הכללים והמבחנים שנקבעו לפי .
 רשות מקומית ששלחה ילד עם מוגבלות למעון, הנמצא בתחום שיפוטה של רשות מקומית אחרת (בסעיף קטן זה – הרשות השולחת), תשתתף בהוצאות ההסעה והליווי של הילד, למוסד החינוך וממנו, החלות על הרשות המקומית האחרת לפי הוראות סעיף קטן (א); שר החינוך התרבות והספורט, באישור ועדת החינוך התרבות והספורט של הכנסת, יקבע, בצו, את שיעורי ההשתתפות של הרשות השולחת; בסעיף קטן זה, ”מעון“ – כהגדרתו .
 
 רשות מקומית שבתחום שיפוטה גר פעוט עם מוגבלות, אחראית לביצוע הסעה וליווי בהסעה של הפעוט עם המוגבלות למעון היום השיקומי וממנו במשך שנת הלימודים, בהתאם לימי פעילותו ולשעות פעילותו של מעון היום השיקומי ועל פי הכללים והמבחנים, ההוראות והתנאים שנקבעו לפי ; בסעיף קטן זה, ”שנת לימודים“ – שנת לימודים כמשמעותה , ואולם רשאי השר האחראי לקבוע שנת לימודים אחרת לעניין סעיף קטן זה, למקרה מסוים או לסוגי מקרים.
 הובא לידיעתו של מעון יום שיקומי, קיומו של ליקוי בהסעה או בליווי בהסעה של הפעוטות עם המוגבלות השוהים בו, יודיע על כך, בהקדם האפשרי, לרשות המקומית שבתחום שיפוטה גר הפעוט עם המוגבלות ולמפקח.
 הובא לידיעתה של רשות מקומית קיומו של ליקוי כאמור בפסקה (1), בין בהודעה מאת מעון היום השיקומי לפי אותה פסקה ובין בדרך אחרת, תפעל הרשות המקומית לתיקונו בהקדם האפשרי ובהתחשב בחומרת הליקוי ובנזק הצפוי בעקבותיו לפעוטות עם המוגבלות, ותודיע, בכתב, למעון היום השיקומי ולמפקח, בתוך 30 ימים, על פעולתה כאמור.

 רשות מקומית המסיעה, ברכב אחד, חמישה ילדים עם מוגבלות או פעוטות עם מוגבלות, או יותר, תדאג להסעתם ברכב בטיחותי המתאים לסוג המוגבלות כפי שנקבע לפי .
 רשות מקומית הצריכה להסיע פחות מחמישה ילדים עם מוגבלות או פעוטות עם מוגבלות, תתקשר עם רשות מקומית סמוכה לצורך הסעה משותפת ברכב בטיחותי; אין רשות סמוכה הצריכה להסיע ילדים עם מוגבלות או פעוטות עם מוגבלות, תהיה הרשות המקומית רשאית להסיע את הילדים עם המוגבלות או הפעוטות עם המוגבלות, ברכב שאינו בטיחותי, ובלבד שאופן הישיבה או השכיבה ברכב לא יפגע בבריאותם או בבטיחותם של הילדים עם המוגבלות או הפעוטות עם המוגבלות, לפי הענין; בסעיף קטן זה, ”רכב שאינו בטיחותי“ לענין ילדים עם מוגבלות – לרבות אוטובוס או מונית.

 שר התחבורה יקבע תקנים ומפרטים טכניים לרכב המיועד להסעת ילדים עם מוגבלות ופעוטות עם מוגבלות לפי סוג המוגבלות, באופן שיבטיחו את בריאותם ובטיחותם של הילדים עם המוגבלות או הפעוטות עם המוגבלות, לפי הענין.
 לא תסיע רשות מקומית פעוט עם מוגבלות לפי הוראות חוק זה, אלא אם כן סיפק האחראי על הפעוט עם המוגבלות מושב בטיחותי לשם הסעתו; שר התחבורה רשאי לקבוע תקנים ומפרטים טכניים למושב בטיחותי, בהתאם לסוג המוגבלות.
 תקנות לפי סעיף זה יותקנו באישור ועדת הכלכלה של הכנסת.

 ארגון ציבורי המסיע לפחות חמישה ילדים עם מוגבלות או פעוטות עם מוגבלות ברכב אחד, לצורך כלשהו, יסיע אותם ברכב בטיחותי המתאים לסוג המוגבלות כפי שנקבע לפי .
 ארגון ציבורי המסיע פחות מחמישה ילדים עם מוגבלות או פעוטות עם מוגבלות רשאי להסיע את הילדים עם המוגבלות או הפעוטות עם המוגבלות ברכב שאינו בטיחותי, ובלבד שאופן הישיבה או השכיבה ברכב כאמור לא יפגע בבריאותם או בבטיחותם של הילדים עם המוגבלות או הפעוטות עם המוגבלות, לפי הענין; בסעיף קטן זה, ”רכב שאינו בטיחותי“ לענין ילדים עם מוגבלות – לרבות אוטובוס או מונית.

 השר האחראי ושר התחבורה ממונים על ביצועו של חוק זה, והם רשאים, כל אחד בתחום עניניו, להתקין תקנות בכל הנוגע לביצועו.

 תקנות לפי חוק זה לעניין הסעה וליווי בהסעה של ילדים עם מוגבלות יהיו באישור ועדת החינוך התרבות והספורט של הכנסת, ותקנות כאמור לעניין הסעה וליווי בהסעה של פעוטות עם מוגבלות יהיו באישור ועדת העבודה הרווחה והבריאות של הכנסת.

 התקנות לפי   יוגשו לאישור ועדת הכלכלה של הכנסת תוך שלושה חדשים מיום פרסומו של חוק זה.

 תחילתו של חוק זה ביום תחילת שנת הלימודים התשנ״ו.

 ישראל קיסרשר התחבורה
 אמנון רובינשטייןשר החינוך והתרבות
 עזר וייצמןנשיא המדינה
 יצחק רביןראש הממשלה
 שבח וייסיושב ראש הכנסת

בוט חוקים